**Тақырыбы:Ұлы қолбасшы Балпық би бабаға - 325 жыл**

**Мақсаты:**

 Балпық бидің 370 жылдық мерейтойына орай, шешендігі туралы оқушылардың ой-түйіндерін ортаға салу, шығармашылық әлеуетін арттыру, сөз саптау шеберліктерін шыңдау.

**Түрі:** дөңгелек үстел

**Көрнекілігі:** АКТ мүмкіншіліктері, слайд-презентациялар

**Барысы:**

**І. Кіріспе**.

 «Жақсыдан жаман туса, жыннан болар,
 Жаманнан жақсы туса, нұрдан болар.»

Би қызметі,өмірі туралы таныстырылым

Баяндамашы 10 ә сынып оқушысы Жақыпбеков Айбар

**ІІ. Балпық бидің қолбасшылық қызметі**

**ІІІ. «Шешендік сөздер – халық қазынасы» .« Балпық бидің айтулы шешендік сөздері».**

ІV. **«Мәнерлі оқу – мәнді ұғым»**

**Балпық би халық жырларында**

**1.Кіріспе сөз**

**Жүргізуші:** Ауызбірлік болмаса, көпте береке болмайды,
 Изен-жусан болмаса, шөпте береке болмайды.
 Теңімен ойнап-күлмесе, жаста береке болмайды.
 Кеңінен ойлап істемей, баста береке болмайды.

 «Жақсыдан жаман туса, жыннан болар,
 Жаманнан жақсы туса, нұрдан болар.»

-Құрметті кешке қатысушы оқушылар мен ұстаздар! Бүгін баршаңыз Қазақтың ұлы биінің бірегейі Балпық бидің туғанына 325 жылдық мерейтойына орай өткізіліп отырған тәрбие сағатына жиналып отырсыздар. Ел бірлігі мен тұтастығы үшін күрескен бабаларымыздың асыл армандары орындалып, бүгінде мәресін біз көріп отырмыз. Қасықтай қаны қалғанша беріспей, ұлт намысын таптатпаған ұлылардың ұлы ісіне қашанда біз мінажат етеміз, ол бізге борыш қана емес, міндет деп білуіміз керек. Бүгінгі кешімізде оқушылар Балпық би туралы аңыз-әңгімелер мен шешендік сөздерін насихаттағалы отыр.

**1. Би қызметі,өмірі туралы таныстырылым**

 **Баяндамашы 10 ә сынып оқушысы Жақыпбеков Айбар**

 Балпық би ақын-жырау. Туған күні 1694ж. Қайтыс болған күні 1784.

 Осыдан 280 жылдай уақыт бұрын Жалайыр елінде әрі көсем, әрі би, әрі қол бастаған батыр атанған Балпықтың тарихи еңбегі ерекше. Осыдан 280 жылдай уақыт бұрын Жалайыр елінде әрі көсем, әрі би, әрі қол бастаған батыр атанған Балпықтың тарихи еңбегі ерекше. Ескелді би, Қабылдиса (Қабан) ақынмен бірге ол да көзі тірісінде әулие саналған, 1694 жылы дүниеге келіп, Қаратал, Көксу бойында 1784 жылы қайтыс болса керек. Жалайыр руынан шыққан. Әкесі мол дәулетімен атағы шыққан бай, анасының есімі — Ақбалық.  Сөз бастаған шешен, қол бастаған батыр ретінде Балпықтың аты Ескелді бимен қатар айтылған. Балпық жоңғар шапқыншылығы кезінде өзінің аға достары Ескелді, Қабан жыраумен бірге Іле мен Қаратал арасындағы Жалайыр, оған көршілес Найман, Суан, Ысты руларының біраз бөлігін шабуыл өтінен дер кезінде әкетіп, қырылып кетуден сақтады.  Хантау мен Қаратаудан әрі асып, Сыр бойында тұрақтаған соң бірқатар жорықтарды басынан кешірді. Аңырақай шайқасына, Аягөз бойындағы Таскескен мен бүгінгі Текелі қалалары маңындағы соғыстарға қатысқан. Әділ сөзімен Жалайыр мен Жаныс руларын табыстырған.  Балпықтың ұлы Тіленші де беделді би болған. Әкелі-балалы билердің еліне сіңірген қызметі туралы Ш. Уәлиханов, Құнанбай Өскенбайұлы жазған, Сүйінбай, Жамбыл, Бақтыбай, Сара Тастамбекқызы т. б. ақындар жыр еткен. Балпық он екі ата Жалайырдың ең үлкені Аңдас тармағына жатады. Қай жерде, қандай жағдайда болмасын өзінен екі жас үлкен Ескелді бимен аты қатар аталған. Жүздеген жылдар бойы үздіксіз шапқын жасап тұрған Жоңғар қалмақтарынан ығысып, Сыр бойын, Шу бойын паналап жүрген Жалайырдың басын құрап, Ескелді, Қабан ақын, Орақ батырлармен бірге жаудан босаған Жетісу өлкесіне көшіріп әкеліп, қоныстандырған еңбегі ел аузында ерекше айтылады. Бұл жөнінде мынадай жыр жолдары сақталған:  Сырдарияның бойында,  Қазалының ойында,  Халқын түгел жинаған.  Қараталдың бойына  Текелінің ойына  Қоныстанып тойлаған.  Нақтылы деректерге сүйенсек, Балпық, Ескелді, Орақ батыр Аңырақай шайқасында Жалайырдың қолын бастап, қалмақтарды Іле дариясына тоғытқан. Жаудың негізгі күші Талдықорған жаққа қашқанда үлкен бір тобы қасқа жолдан шалғайда жатқан Іле, Балқаш, Қамау жақты паналамақ болады. Ұлы қолбасшылар Кіші жүздің ханы Әбілқайыр, Қаракерей Қабанбай, Қанжығалы Бөгенбай, Шапырашты Наурызбай, Жаныс Өтеген, Албан жайратуды Ескелді, Балпық, Орақ батырлардың жасағына тапсырса керек. Қапшағайдың аузында аңыз, әңгіме көп. Осы күнге дейін Іле, Жиделінің құйылысында, Балқаш теңізіне жақындау аймақта Үш қалмақ деген шұрайлы жер бар. Сол үшеуі өз еркімен жалайырдың қолбасшыларына тыңшылық қызмет етсе керек, содан сол жер үшеуіне сыйға берілген тәрізді.  Би болатын адамның бойынан бірнеше қасиет табылуы тиіс еді.

**2. Балпық бидің қолбасшылық қызметі.9в сынып оқушысы Абдужалал Жұлдыз**

 **Жүргізуші:** Балпық айтты деген шешендік сөздер 1993 жылы жарық көрген ғылым докторы Янысанбек Төреқұловтың «Қазақтың би-шешендері» деген кітабына енген. Әлі де ел аузында жүрген, жиналып-қатталмаған қаншама ұлағатты сөздер бар десеңізші. Өйткені тоқсан жас жасаған әулие қарияның ұрпаққа қалдырған мұрасы ұшан-теңіз екеніне күмән жоқ.

**3. «Шешендік сөздер – халық қазынасы» .« Балпық бидің айтулы шешендік сөздер легі».10 ә сынып оқушылары**

***Көп болмас жақсыға сөз айтқанменен
Шөп болмас арқалап сөз қайтқанменен.
Шоқ болмас құр жалпылдақ жаққанменен
Ақымақ сөзге көнбес айтқанменен.***

***Дүниенің қызуы күннен,
Киімнің жылуы жүннен.
Қараңғыны қаралап қайтеміз,
Жұлдыздың жарқырауы түннен.***

 ***Кімнің батыр екенін жау келгенде білерсің,
Кімнің шешен екенін дау келгенде білерсің.***

***Жақсыдан жаман туса, жыннан болар,
Жаманнан жақсы туса, нұрдан болар.***

***Ханның ісі қараға түсер.
Көрінің ісі балаға түсер.***

***Басқы істің басында болмасаң,
Аяққы істің қасында болма.***

***Ерді құдай, етікті нөл сақтайды,
Ерен жүйрік бәйгеде алшақтайды.
Үйірін жақсы айғырдың ат сақтайды.***

***Ерінбегеннің еңбегі жанады,
Үйіне қызыр қонады.***

***Жегенде бал тәтті,
Шығарда жан тәтті.***

***Біреудің қайғысын айықтыра алмасаң да,
Алданыш айт, мейіріңді сезер.***

***Көшкен жұрттың қадірі қонғанда өтер,
Жақсының қадірі өлгенде өтер.***

***Бай болып ешкім жаппас жердің жүзін,
Сұлу болып ешкім жаппас күннің көзін.***

***Адамды асқынған ауру, жасанған жау,
Онан соң күйкі тірлік жеңеді.***

***Ағайын қадірі — адалдық,
Аулақ жүрсін жамандық.***

4. **«Мәнерлі оқу – мәнді ұғым»**

**Балпық би халық жырларында 6-сынып оқушылары**

**Қорытынды**

**Жүргізуші:**

* Құрметті кешке қатысушылар! Біраз минуттар бойы біздер «Балпық би әлемі» теңізіне шомылғандай болдық. Шешендік сөздің сарасын түсінетін қазақ ұрпағы ұлы дүниелерді үлгі тұтты. Тарих қойнауы – ұлы қазына, қазған сайын кен табасың. Шешендік сөздерді қашанда қадір тұтып, ұрпақтан-ұрпаққа аманат етіп сақтап жеткізейік! Келгендеріңізге алғыс білдіреміз!

Сау болыңыздар!

«Ы.Алтынсарин атындағы орта мектеп»кмм

**Ұлы қолбасшы Балпық би бабаға - 325 жыл**

**(дөңгелек үстел)**

 Тарих пәні мұғалімі:Сламжанова А

2019-2020 оқу жылы